CELEX: 32011R1248
Language: sl
Date: 2011-11-29 00:00:00
Title: Izvedbena uredba Komisije (EU) št. 1248/2011 z dne 29. novembra 2011 o uvrstitvi določenega blaga v kombinirano nomenklaturo

2.12.2011   
            
            
               SL
            
            
               Uradni list Evropske unije
            
            
               L 319/37
            
         IZVEDBENA UREDBA KOMISIJE (EU) št. 1248/2011
   z dne 29. novembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Stroj za uporabo z dvigali, s približnimi merami 83 × 70 × 30 cm in težo 418 kg (t. i. vlečna naprava brez zobnikov), ki ga sestavljajo:
                  
                              —
                           
                           
                              sinhroni električni motor s trajnim magnetom, z močjo 3,4 kW,
                           
                        
                              —
                           
                           
                              škripec na osi motorja,
                           
                        
                              —
                           
                           
                              zavorni sistem in
                           
                        
                              —
                           
                           
                              generator signalov za določanje pravilnega položaja kablov (sistem za spremljanje varnosti).
                           
                        Stroj je nameščen v jašek dvigala za dviganje in spuščanje kabine.
               
               
                  8425 31 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(a) k oddelku XVI ter besedilo oznak KN 8425 in 8425 31 00.
                  Stroj sestavljata električni motor in škripec na osi motorja. Zaradi svojih značilnosti šteje kot vitel iz tarifne številke 8425.
                  Prisotnost zavornega sistema oziroma odsotnost kabla ali pasu ne izključuje uvrstitve v smislu vitla (glej tudi mnenje o uvrstitvi HS 8425.31/1). Prisotnost sistema za spremljanje varnosti ne spreminja značilnosti vitla.
                  Uvrstitev kot del dvigala pod tarifno številko 8431 je zato izključena.
                  Stroj se zato uvrsti pod oznako KN 8425 31 00 kot vitel, ki ga poganja električni motor.